**Ambasadori održivog razvoja i životne sredine**

**Izveštaj o radu u 2012. godini**

**Promocija nauke i istraživanja, ekspertiza**

**RIO+20**

Na Konferenciji UN (Ujedinjene nacije) o održivom razvoju, juni 2012. godine, Brazil, organizacija je učestvovala u pripremnim aktivnostima i pratećim dogadjajima koji su organizovani.  “Ambasadori odrzivog razvoja i zivotne sredine”, akreditovana je od UN za ucesce na Konferenciji Ujedinjenih nacija o održivom razvoju Rio + 20.

U pripremnom periodu, organizacija “Ambasadori odrzivog razvoja i zivotne sredine” ukljucila se u nacionalne pripreme u Republici Srbiji, i nalazi se na spisku institucija koje su doprinele izradi “Studije o dostignucima i perspektivama na putu ka zelenoj ekonomiji I održivom rastu u Srbiji”. Ova studija je pokazala da je ekspertiza vodećih eksperata  organizacije prepoznata i potvrđena.

**Promocija nauke kroz razvoj medjunarodnog programa Eko-škole u Srbiji**

Realizovan jeprojekat koji jepodržan od Centra za promociju nauke (Ekspertski tim u saradnji sa Udruzenjem ucitelja Srbije i Fakultetom Tehnickih nauka Univerziteta u Novom Sadu).

**Konferencije/predavanja**

**EnE 12**

Osma regionalna konferencija, Životna sredina ka Evropi-EnE12, pod nazivom Zelena ekonomija i institucionalno organizovanje za održivi razvoj u susret Svetskom samitu Rio+20, bila je održana 22 i 23 maja 2012 godine u Privrednoj komori Srbije. Ovo je bio prateći dogadjaj u okviru priprema za Svetsku UN Konferenciju Rio+2o – Zelena ekonomija i upravljanje za održivi razvoj.

**Festival nauke 2012** - Na Festivalu (http://www.festivalnauke.org/ )  nauka  je laka kao igra, lepa kao umetnost, uzbudljiva kao eksperiment i zabavna kao šou. AOR – Prof A.Mihajlov učestvovala je na panelu: Zemlja posle čoveka – priča o klimi i biodiverzitetu.

**Neki od rezultata istraživanja aktivnih članova**

Učešće na Svetskom kongresu o obrazovanju o odrzivom razvoju na visokoskolskim ustanovama, Rio de Žaneiro, juni 2012

**Obrazovanje**

**Eko-škole u okviru programske aktivnosti FEE**

U 2012-13 jedna osnovna škola i dva vrtića su se prijavili da žele da uvedu medjunarodni program Eko-škole.

**Članstvo u Savetu “Univerzitetu u prirodi”** , u osnivanju na Goliji, Univerziteta u Beogradu

# Projektne aktivnosti-Letnja eko-škola - Ekološka edukacija za učenike Sombora

Prema modulu “Ekološki otisak”, koji je prethodno ekspertski tim iz “Ambasadora održivog razvoja i životne sredine” razvio sa UNESCO, u 2012. godini započela je saradnja sa Odeljenjem za komunalne poslove Gradske uprave grada Sombora, na realizaciji predavanja/radionica za ucenike iz Sombora. **Organizovana je letnja Eko školu na području Rezervata biosfere Golija -  Studenica**, u periodu od **27. do 31. avgusta 2012.**

Učesnici kampa su bili studenti različitih fakulteta, sa prebivalištem na teritoriji grada Sombora.

Tokom trajanja Letnje eko škole učesnici su u okviru predavanja i edukativnih radionica upoznati sa različitim temama: Koncept zaštite prirodnih i kulturnih dobara u okviru  rezervata biosfere, Biodiverzitet i održivo korišćenje biljnih resursa, Kulturno-istorijsko nasleđe, Održivi turizam kao mogućnost razvoja ruralnih područja, Elementi održivog razvoja planina i ekostemske usluge, Ekološki otisak.

U okviru aktivnosti realizovane su i edukativne pešačke ture, kako bi se učesnici što bolje upoznali sa područjem Rezervata biosfere Golija-Studenica.

**Održivi razvoj i životna sredina,**

**Programska aktivnost: FEE**

Organizacija *Ambasadori održivog razvoja i životne sredine* u 2012. godini ima ulogu Nacionalnog operatera za Srbiju i jedina je ovlašćena organizacija iz naše zemlje za sprovođenje programa “Fondacije za edukaciju u oblasti životne sredine” – Foundation for Environmental Education – FEE u Srbiji. FEE je intelenktualni vlasnik sledećih programa: Plava zastava, Eko-škole, Zeleni ključ, Mladi reporteri životne sredine, Učimo o šumama. U 2012. godini u Srbiji su aktivna 2 programa: Plava zastava i Eko-škole.

# ****Programska aktivnost: Čovek i biosfera, planine i ekosistemske usluge****

Članovi udruženja su aktivni u radu Nacionalne komisije za UNESCO\* (Ujedinjene nacije), i u okviru njega **Potkomitet za MAB (program: čovek i biosfera-UNESCO) i klimatske promene.**

# Projektne aktivnosti-Eko-zaštita potrošača

Organizacija “Ambasadori održivog razvoja i životne sredine”, od strane partnerske organizacije **“**Asocijacija potrošača Srbije-APOS” uključena je u  realizaciju projekta „Odgovoran potrošač – za održivu budućnost“.  Predstavnik “Ambasadora održivog razvoja i životne sredine” učestvovao je na okruglom stolu pod nazivom „Odgovoran potrošač – za održivu budućnost“ koji je 29. marta 2012. godine održan u Novom Sadu u organizaciji udruženja Ravnopravni potrošač. Tom prilikom naš predstavnik je održao kraće predavanje na temu Ekološki otisak iz ugla potrošača.

U zvaničnim zaključcima skupa koji su upućeni relevantnim zainteresovanim stranama istaknuta je između ostalog i potreba da organizacije potrošača u bliskoj saradnji sa ekološkim organizacijama jačaju sopstvene kapacitete za pružanje informacija, povećanje znanja i podizanje svesti o uticaju svakog pojedinca na životnu sredinu i održivu proizvodnju i potrošnju.

**Aktivnosti u okviru SEKO za životnu sredinu i enegetiku**

U okviru projekta *Podrška Sektoru za planiranje, programiranje, praćenje i izveštavanje o sredstvima EU i razvojnoj pomoći Kancelariji za Evropske integracije Vlade Srbije, za ostvarivanje partnerstva u cilju unapredjenja korišćenja međunarodne pomoći* , učešće kao jedna od vodećih OCD za sektor *životna sredina i energetika*

**Horizontalne aktivnosti**

**Plava zastava u okviru programske aktivnosti FEE**

U 2012. godini jedino je plaža Ada Ciganlija-Savsko jezero u Beogradu zaslužila ovu značajnu medjunarodnu sertifikaciju.

U 2012. godini nijedna marina u Srbiji nije podnela zahtev za ovu prestižnu medjunarodnu eko-sertifikaciju.

**Programska aktivnost: Ujedinjene nacije i međunarodna saradnja, regionalna saradnja**

Udruženje je:

- akreditovano u Programu UN  za životnu sredinu (UNEP, Ujedinjene nacije),

- institucionalni član je Akademskog Saveta sistema UN (ACUNS),

- nacionalna je fokalna tačka za organizacije civilnog društva u Medjunarodnom strateškom pristupu upravljanja hemikalijama UN (SAICM).

**U 2012. godini** Organizacija je **akreditovana i učestvovala je na Konferenciji o održivom razvoju Rio+20,** juni 2012, Brazil

**Učešće na Evropskom forumu o resursima** - Nemačka savezna agencija za životnu sredinu (ERF), uz podršku Evropske komisije, bila je domaćin Evropskog Foruma o resursima, u Berlinu 12-13 novembra 2012.

**Učešće na** **Western Balkan Civil Society Forum, 26-27 novembar 2012, Zagreb, Hrvatska.**

**Projektne aktivnosti-ENV.net projekat**

Ambasadori održivog razvoja i životne sredine učestvuju kao partneri u jednom od odabranih projekata pod nazivom: Razvoj ENV.net na zapadnom Balkana i Turskoj: unapređenje uticaja na proces reformi u sektoru životne sredine kao podrška približavanju Evropskoj uniji, EuropeAid/132438/C/ACT/Multi, 2012/306-642. Projekat je sa 80% finansiran od strane Evropske unije u okviru programa Instrument for Pre-accession Assistance (IPA) Civil Society Facility (CSF). Projekat je počeo decembra 2012. i planirano je da traje četiri godine (finansiranje je od strane EU odobreno za prve dve godine).

**Operativne i funkcionalne aktivnosti**

Postavljen je novi sajt udruženja [www.ambassadors-env.com](http://www.ambassadors-env.com)

Održane su sednice Saveta. Na sednici koja je održana  11. oktobra 2012. godine, usvojen je:

* Poslovnik o radu Saveta

i data saglasnost na tekstove:

* Pravilnik o organizaciji i sistematizaciji rada i uslovima za imenovanje rukovodilaca
* Pravilnik o vodjenju knjige clanstva i korporativnih prijatelja
* Pravilnik o dodeli priznanja, titula, sertifikata i diploma

koje je, u skladu sa Statutom, donela Predsednica 12. oktobra 2012. godine.

**Inicijative**

**Programska inicijativa** **merenja sopstvenog učinka organizacije** po pitanju životne sredine ( troškovi za papir i kancelarijski materijal, baterije, tonere, sredstva za čišćenje i dr.).

**Programska inicijativa: Učešće žena –**AOR je organizacija u čijem vodjenju su žene u značajnoj većini. AOR, kao organizacija čija je predsednica član UN Mreže ministarki i liderki životne sredine, započeće je u 2013. godini  pilot praćenje učešća žena u svojim projektima i aktivnostima.